Նինա Ճավճավաձե

Իշխանուհի Նինո կամ Նինա Ալեքսադրովնա Ճավճավաձե (, ), վրաց արիստոկրատուհի, բանաստեղծ և հասարակական գործիչ իշխան Ալեքսանդր Ճավճավաձեի և իշխանուհի Սալոմե Իվանովնա Օրբելիանիի դուստրը, ռուս դրամատուրգ և դիվանագետ Ալեքսանդր Գրիբոյեդովի կինը։

Կենսագրություն

Մինչև ամուսնություն 
Ծնվել է Ծինանդալի դաստակերտում։ Դեռևս վաղ տարիքից առանձնացել է իր յուրահատուկ գեղեցկությամբ, շարժուձևի նրբաճաշակությամբ, հոգու գեղեցկությամբ։ Գրիբոյեդովը, որը 1822 թվականին ծառայում էր Թիֆլիսում, հաճախ էր այցելում իշխան Ճավճավաձեի տուն և նրա դստերը տալիս էր երաժշտության դասեր։ 1828 թվականին Իրանից վերադառնալով՝ նա մի քանի ամիս անցկացրել է Թիֆլիսում։ Կրկին հանդիպելով հասունացած Նինային՝ նա տարվում է աղջկա գեղեցկությամբ և համեմատում նրա գեղեցկությունը Մուրիլյոյի Աստվածածնի հետ։ Նիկոլայ Մուրավյով-Կարսկու հուշերի համաձայն՝ Գրիբոյեդովը սկզբում լուրեր է տարածել Նինայի հանդեպ սիրահարվածության մասին, որպեսզի բարկացնի նրա մեկ այլ երկրպագուի՝ Սերգեյ Նիկոլաևիչ Երմոլովին՝ հայտնի գեներալ Ալեքսեյ Երմոլովի հորեղբոր տղային։ Հունիսի 16-ին նա որոշել է խոստովանել իր սերը, ապա ստացել է հոր համաձայնությունը։ 1828 թվականի օգոստոսի 22-ին (սեպտեմբերի 3-ին) սիրահարները հանդիսավոր պսակադրվել են թիֆլիսյան Սիոնի մայր տաճարում։ Գրիբոյեդովը 33 տարեկան էր, իսկ Նինան՝ ընդամենը 15։ Ըստ ավանդության՝ տենդից տառապող փեսացուն ձեռքից գցել է ամուսնական մատանին, ինչը համարվում էր վատ նախանշան։

Ծանոթագրություններ 

Մթածմինդա պանթեոնում թաղվածներ
Հայտնի գրողների մուսաներ
Ռուս գրողների կանայք
Վրաց ազնվականություն
Վրացի նկարչուհիներ